TRUBB พุ่งเกือบ 8% คาดราคายางพารา Q4/59 ปรับตัวดีขึ้น
TRUBB พุ่งเกือบ 8% มองราคายางพารา Q4/59 ปรับตัวดีขึ้น ล่าสุด ณ เวลา 14.45 น. ราคาอยู่ที่ 1.51 บาท บวก 0.11 บาท หรือ 7.86% สูงสุดที่ 1.52 บาท ต่ำสุดที่ 1.40 บาท มูลค่าซื้อขายที่ 24.18 ล้านบาท 
27 ต.ค. 2559

ผู้สื่อข่าวรายงานว่า ราคาหุ้นบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB ณ เวลา 14.45 น. ราคาอยู่ที่ 1.51 บาท บวก 0.11 บาท หรือ 7.86% สูงสุดที่ 1.52 บาท ต่ำสุดที่ 1.40 บาท มูลค่าซื้อขายที่ 24.18 ล้านบาท 

นายวรเทพ วงศาสุทธิกุล กรรมการผู้จัดการใหญ่ TRUBB เปิดเผยว่า จากแนวโน้มราคายางพาราในช่วงไตรมาส 4/2559 ที่ปรับตัวดีขึ้น โดยเฉพาะในส่วนของน้ำยางสดยับมาอยู่ที่ราว 55 บาทต่อกิโลกรัม เมื่อเทียบกับช่วงไตรมาส 3/2559 ที่เฉลี่ย 45 บาทต่อกิโลกรัม ซึ่งเชื่อน่าจะกลายเป็นปัจจัยที่ช่วยสนับสนุนให้ผลงานในไตรมาส 4/2559 เติบโต เมื่อเทียบกับไตรมาส 3/2559
อย่างไรก็ตามในปี 2559 บริษัทยังคงเป้ารายได้เติบโต 10% จากปีก่อนที่ 8.99 พันล้านบาท เนื่องจากแนวโน้มคำสั่งซื้อที่ขยายตัวอย่างต่อเนื่อง หลังช่วงที่ผ่านมาธุรกิจได้มีการหันมาทำตลาดเพื่อเข้าถึงลูกค้าใหม่ๆ ทั้งในและต่างประเทศเพิ่มเติม ตลอดจนยังกลายเป็นปัจจัยช่วยสนับสนุนภาพรวมธุรกิจให้เป็นไปตามที่วางไว้